นักเรียนในสังกัด กทม. ได้รับวัคซีนไฟเซอร์แล้วร้อยละ 87
นายขจิต  ชัชวานิชย์ ปลัดกรุงเทพมหานคร เปิดเผยว่า มีนักเรียนในสังกัด กทม. ประสงค์รับวัคซีนไฟเซอร์ จำนวน 33,048 คน โดยฉีดวัคซีนให้กับนักเรียนมัธยมศึกษาตอนปลายไปแล้ว เมื่อวันที่ 4 ตุลาคม 2564 จำนวน 3,284 คน สำหรับนักเรียนระดับมัธยมศึกษาตอนต้น จำนวน  29,252 คน มีแผนจะฉีดวัคซีน ในวันที่ 18- 20 ตุลาคมนี้ขณะที่ การเตรียมความพร้อมการเปิดการเรียนการสอนแบบ On-site ภายใต้มาตรการป้องกันโควิด-19 และมาตรการป้องกันการติดเชื้อแบบครอบจักรวาล Universal Prevention // โดยสร้างความเข้าใจกับผู้ที่เกี่ยวข้องและผู้มีส่วนได้ส่วนเสียกับโรงเรียน อาทิ ครู ผู้ปกครอง กรรมการสถานศึกษา ในการจัดพื้นที่การเรียนการสอนแบบ On-Site (ไป-กลับ) และวิธีจัดการเรียนการสอน เช่น สลับชั้นเรียน สลับเวลาเรียน เตรียมความพร้อมของอาคารสถานที่ วัสดุอุปกรณ์ สภาพแวดล้อมบริเวณโรงเรียน ให้มีความสะอาดและปลอดภัย  นักเรียน บุคลากรทางการศึกษาและผู้มาติดต่อราชการ ต้องสวมหน้ากากอนามัยหรือหน้ากากผ้าตลอดเวลา จัดเตรียมสถานที่ เว้นระยะห่างระหว่างบุคคล หรือเว้นระยะห่างระหว่างโต๊ะเรียนและที่นั่งอย่างน้อย 1 - 2 เมตร ให้มีจำนวนนักเรียนห้องละไม่เกิน 25 คน ตั้งจุดคัดกรองบริเวณทางเข้า/ออก ของสถานศึกษา โดยให้ลงทะเบียนและบันทึกข้อมูล  จัดพื้นที่พักคอยสำหรับผู้ปกครองที่มารับนักเรียน  มีระบบและแผนรับการประเมินความพร้อมของสถานศึกษา  บุคลากร ครูและนักเรียน ฉีดวัคซีนครบตามเกณฑ์ ตรวจ ATK วันแรกของการเปิดเรียน นักเรียน ครูบุคลากร ที่อยู่ในพื้นที่ Safety Zone ต้องประเมิน Thai Save Thai (TST) อย่างต่อเนื่องทุกวัน สุ่มตรวจ ATK เพื่อเฝ้าระวัง จำนวน 2 ครั้ง/สัปดาห์ กรณีพบนักเรียนที่สงสัยติดเชื้อโควิด-19 ให้แยกเด็กออกมาจากผู้อื่น แจ้งผู้ปกครองและโทรแจ้งสายด่วนสุขภาพ 1646 ศูนย์เอราวัณ สำนักการแพทย์ หรือโทรแจ้งศูนย์บริการสาธารณสุขในพื้นที่เพื่อประเมินสถานการณ์ตามเกณฑ์สอบสวนโรค ให้ปฏิบัติตามมาตรการสุขอนามัยส่วนบุคคลอย่างเข้มข้น  พร้อมเขียนบันทึก Timeline กิจกรรมประจำวัน การเดินทางเข้าไปในสถานที่ต่างๆ แต่ละวันอย่างสม่ำเสมอ และสถานประกอบกิจการ/กิจกรรม รอบรั้วสถานศึกษาในระยะ 10 เมตร ต้องผ่านการประเมิน TSC+ COVID free setting